ที่ มท ๐๘๑๐.4/ ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 ตุลาคม 2566

เรื่อง ประชาสัมพันธ์แผนการฝึกอบรมของกรมป้องกันและบรรเทาสาธารณภัย ประจำปีงบประมาณ พ.ศ. 2567

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมป้องกันและบรรเทาสาธารณภัย ที่ มท 0625/10193

 ลงวันที่ 29 กันยายน 2566 จำนวน 1 ฉบับ

ด้วยกรมป้องกันและบรรเทาสาธารณภัยแจ้งว่า ในฐานะหน่วยงานกลางของรัฐในการดำเนินการป้องกันและบรรเทาสาธารณภัยของประเทศ ตามพระราชบัญญัติป้องกันและบรรเทาสาธารณภัย พ.ศ. 2550 ซึ่งมีหน้าที่แนะนำให้คำปรึกษา และอบรมเกี่ยวกับการป้องกันและบรรเทาสาธารณภัยแก่หน่วยงานของรัฐ องค์กรปกครองส่วนท้องถิ่นและหน่วยงานภาคเอกชน โดยให้สถาบันพัฒนาบุคลากรด้านการป้องกันและบรรเทาสาธารณภัยเป็นหน่วยนโยบาย กำกับดูแลการจัดการฝึกอบรม พัฒนา กำหนดและรับรองหลักสูตรด้านการป้องกันและบรรเทาสาธารณภัย ควบคุม กำกับดูแล และประกันคุณภาพการฝึกอบรม ฯลฯ และให้ศูนย์ป้องกันและบรรเทาสาธารณภัยเขตเป็นหน่วยจัดการฝึกอบรมพัฒนาองค์ความรู้ในเชิงวิชาการและทักษะการปฏิบัติงานด้านการป้องกันและบรรเทาสาธารณภัย และเพื่อเป็นการพัฒนาศักยภาพและเสริมสร้างสมรรถนะบุคลากร ด้านการป้องกันและบรรเทาสาธารณภัย จึงขอความร่วมมือกรมส่งเสริมการปกครองท้องถิ่น ประชาสัมพันธ์เชิญชวนองค์กรปกครองส่วนท้องถิ่น อาทิ องค์การบริหารส่วนจังหวัด เทศบาล เมืองพัทยา และ องค์การบริหารส่วนตำบลส่งบุคลากรเข้ารับการฝึกอบรมหลักสูตรต่าง ๆ ของสถาบันพัฒนาบุคลากรด้านการป้องกันและบรรเทาสาธารณภัยและศูนย์ป้องกันและบรรเทาสาธารณภัย เขต 1 - 18 ในปีงบประมาณ พ.ศ. 2567 ทั้งนี้ สามารถดูรายละเอียดแผนการฝึกอบรมได้ทางเว็บไซต์ของกรมป้องกันและบรรเทาสาธารณภัย หรือทางเว็บไซต์ของสถาบันพัฒนาบุคลากรด้านการป้องกันและบรรเทาสาธารณภัย ที่ http://idmcd.v24.org/ หรือ Facebook ที่ https://th-th.facebook.com/IDMCD2015/ และทางเว็บไซต์ของศูนย์ป้องกันและบรรเทาสาธารณภัยเขต 1 - 18 โดยสอบถามรายละเอียดเพิ่มเติมได้ที่ศูนย์ป้องกันและบรรเทาสาธารณภัย เขต 1 - 18 หรือที่หมายเลขโทรศัพท์ 0 2959 6641

 กรมส่งเสริมการปกครองท้องถิ่นจึงขอความร่วมมือจังหวัดประชาสัมพันธ์แผนการฝึกอบรม ของกรมป้องกันและบรรเทาสาธารณภัย ประจำปีงบประมาณ พ.ศ. 2567 ให้องค์กรปกครองส่วนท้องถิ่น ในพื้นที่ทราบต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th